|  |  |  |
| --- | --- | --- |
|  SIA “Rīgas veselības centrs” līguma | Nr. | 117/20/2018 |
| SIA “Klimat Komfort” līguma | Nr. | \_\_\_\_\_\_\_\_\_\_ |

LĪGUMS

par ventilācijas sistēmas ārējo cauruļvadu nomaiņu filiālē “Ziepniekkalns”

Rīgā, 2018.gada 17. oktobrī

**SIA “Rīgas veselības centrs”,** reģ. Nr. 50103807561 (turpmāk – Pasūtītājs), kuru uz statūtu pamata pārstāv tās valdes priekšsēdētāja Skaidrīte Vasaraudze un valdes locekle Elga Zorgevica - Prāma, no vienas puses, un

**SIA “Klimat Komfort”,** reģ. Nr. 40003681085 (turpmāk – Izpildītājs), kuru uz statūtu pamata pārstāv tās valdes priekšsēdētājs Aigars Lūkins, no otras puses,

(abi kopā turpmāk – Puses) apzinādamies savas darbības juridisko nozīmi un sekas, saskaņā ar Latvijas Republikas normatīvajiem aktiem, saskaņā ar Publisko iepirkumu likumu un pamatojoties uz iepirkuma procedūras “Ventilācijas sistēmas ārējo cauruļvadu nomaiņa filiālē “Ziepniekkalns”” (ID Nr. RVC 2018/12) rezultātiem, kurā Izpildītājs ir atzīts par uzvarētāju, noslēdz šādu līgumu (turpmāk – Līgums):

1. **LĪGUMA PRIEKŠMETS**
2. Pasūtītājs uzdod un Izpildītājs par atlīdzību apņemas ar saviem spēkiem un tehniskajiem resursiem Līgumā noteiktajā kārtībā, termiņā un pienācīgā kvalitātē veikt ventilācijas sistēmas ārējo cauruļvadu nomaiņu (turpmāk – Darbi) Pasūtītāja filiālē “Ziepniekkalns” Spulgas ielā 24, Rīgā (turpmāk – Objekts).
3. **LĪGUMA SUMMA UN NORĒĶINU KĀRTĪBA**
4. Kopējā Līguma summa ir EUR 32 899,80 (trīsdesmit divi tūkstoši astoņi simti deviņdesmit deviņi euro un 80 centi) bez pievienotās vērtības nodokļa (turpmāk – PVN) (turpmāk – Līguma summa).
5. PVN tiek aprēķināts atbilstoši spēkā esošajai nodokļa likmei. Nodokļu jomu reglamentējošo normatīvo aktu izmaiņu gadījumā PVN likme tiek piemērota saskaņā ar Darbu brīdī spēkā esošajiem normatīvajiem aktiem, neveicot atsevišķus grozījumus pie šīs vienošanās.
6. Visi Darbi izpildāmi par Izpildītāja piedāvāto līgumcenu atbilstoši šī Līguma 1. pielikumā noteiktajam, nekādu papildus darbu vai neparedzēto darbu apmaksa Līgumā nav paredzēta.
7. Līguma summā Izpildītājs ir ietvēris pilnīgi visas izmaksas un visus riskus, lai pilnībā veiktu Darbus par noteikto Līguma summu.
8. Pasūtītājs veic samaksu, pārskaitot Izpildītāja rēķinā norādīto naudas summu uz Izpildītāja norādīto bankas kontu par faktiski veiktajiem Darbiem ne vēlāk kā 30 (trīsdesmit) darba dienu laikā pēc nodošanas – pieņemšanas akta abpusējas parakstīšanas un rēķina saņemšanas no Izpildītāja.
9. Izpildītājs rēķinu par izdarītajiem Darbiem nosūta uz Pasūtītāja e-pasta adresi: rvc@rigasveseliba.lv.
10. Izpildītājs rēķinā norāda Pasūtītāja Līguma numuru, Līguma noslēgšanas datumu un veikto Darbu atšifrējumu.
11. **DARBU IZPILDES UN PIEŅEMŠANAS KĀRTĪBA**
12. Darbu izpildes laiks ir trīs kalendārie mēneši no Līguma spēkā stāšanās dienas.
13. Pasūtītājs pieņem Darbus pēc pilna apjoma izpildes ar pieņemšanas – nodošanas aktu (turpmāk - Akts), ko sagatavo un iesniedz Izpildītājs.
14. Pasūtītājs Aktu paraksta 10 (desmit) darba dienu laikā no tā saņemšanas dienas vai iesniedz Izpildītājam motivētu atteikumu Aktu parakstīt.
15. Līguma 3.3. punktā minētā atteikuma gadījumā Izpildītājs 3 (trīs) darba dienu laikā rakstveidā paziņo Pasūtītājam termiņu, kurā tiks novērstas konstatētās nepilnības Darbos vai iesniedz pamatotus iebildumus.
16. Pēc konstatēto nepilnību novēršanas Izpildītājs iesniedz Aktu atkārtoti un tas tiek izskatīts un parakstīts, ievērojot 3.3. punkta noteikumus. Nepilnību novēršana nevar būt pamats Darbu izpildes termiņa pagarināšanai.
17. **IZPILDĪTĀJA PIENĀKUMI**
18. Izpildītājs apņemas veikt visus Darbus Objektā sertificēta atbildīgā būvdarbu vadītāja vadībā, kurš norādīts Izpildītāja piedāvājumā Iepirkuma procedūrai.
19. Atbildīgā būvdarbu vadītāja nomaiņa Objektā notiek tikai ar Pasūtītāja piekrišanu, vai pēc Pasūtītāja iniciatīvas, ja atbildīgais būvdarbu vadītājs neveic kvalitatīvi savus pienākumus.
20. Nomaiņas gadījumā atbildīgā būvdarbu vadītāja kvalifikācijai un pieredzei jāatbilst Iepirkuma procedūras nolikumā noteiktajām prasībām.
21. Izpildītājs apņemas pirms darbu uzsākšanas saskaņotu darbu izpildes grafiku.
22. Darbi tiek veikti saskaņā ar šo līgumu un iepirkuma procedūras tehnisko dokumentāciju, ievērojot normatīvajos aktos noteiktās prasības, kvalitāti un noteiktos termiņus. Par visiem apstākļiem, kas ietekmē Darbu izpildi, Izpildītājs nekavējoties rakstveidā informē Pasūtītāju.
23. Darbi tiek veikti saskaņā ar atbilstoša būvspeciālista vai būvkomersanta izstrādātu iekšējo inženiertīklu novietojuma plānu, kurā norādīts iekšējā inženiertīkla novietojums būvē vai telpu grupā, uz būves stāva plāna vai telpu grupas plāna.
24. Darbu veikšana nedrīkst radīt traucējumus Pasūtītāja darbībā. Visu Darbu veikšana, t.sk., inženierkomunikāciju pārslēgšanās, jāsaskaņo ar Pasūtītāja kontaktpersonu.
25. Darbi jāveic, ievērojot Pasūtītāja darba specifiku, pacientu intereses, darba režīmu, darbinieku darba vajadzības, kā arī nodrošinot un netraucējot transporta, darbinieku un pacientu plūsmas.
26. Izpildītāja pienākumos ietilpst arī:
	* 1. darba drošības, aizsardzības, ugunsdrošības un apkārtējās vides aizsardzības noteikumu izpilde un ievērošana;
		2. tīrības un kārtības nodrošināšana Objektā visā Darbu izpildes laikā, regulāri izvedot būvgružus ar savu transportu un konteineriem;
		3. Izpildīt Darba aizsardzības koordinatora pienākumus visā Darbu izpildes laikā.
27. Būvgružu izvākšanas vietas, veidu, konteineru uzstādīšanas vietas Izpildītājam norāda Pasūtītāja kontaktpersona.
28. Izpildītājam ir pienākums pēc Pasūtītāja pieprasījuma 3 (trīs) darba dienu laikā iesniegt pārskatu par Darbu izpildes gaitu Objektā.
29. Izpildītājam ir pienākums brīdināt Pasūtītāju, ja Darbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, kā arī nekavējoties veikt visus nepieciešamos pasākumus radušos apstākļu novēršanai.
30. Izpildītājam ir pienākums pēc Darbu izpildes sakopt Darbu veikšanas teritoriju un likvidēt iespējamos vides bojājumus, kas nodarīti Darbu izpildes laikā.
31. **PASŪTĪTĀJA PIENĀKUMI**
32. Pasūtītājs apņemas pieņemt Līgumā noteiktajā termiņā, pienācīgā kvalitātē, atbilstoši normatīvajos aktos un Līgumā noteiktajām prasībām izpildītus Darbus un samaksāt par tiem Līgumā noteiktajā apmērā un kārtībā.
33. Pasūtītājs savu iespēju robežās sekmē Darbu izpildi Līgumā noteiktajā termiņā, nodrošina savlaicīgu Darbu pieņemšanu, neveic darbības, kas traucētu Darbu izpildi, ja vien tas nav saistīts ar konstatētiem pārkāpumiem no Izpildītāja vai Izpildītāja piesaistīto apakšuzņēmēju puses.
34. **GARANTIJAS LAIKS UN DEFEKTU NOVĒRŠANA**
35. Darbu garantijas laiks ir 24 (divdesmit četri) mēneši no brīža, kad Objekta nodošanas – pieņemšanas aktu paraksta Pasūtītājs.
36. Garantijas laikā Izpildītājs novērš objekta ekspluatācijas laikā konstatētos defektus, kas radušies Izpildītāja vainojamas rīcības dēļ, šādā kārtībā:
37. 5 (piecu) darba dienu laikā no brīža, kad Izpildītājs no Pasūtītāja ir saņēmis rakstisku paziņojumu – pretenziju par atklātajiem defektiem;
38. ja objektīvu šķēršļu dēļ (tehniski vai tehnoloģiski darbu veikšanas termiņš pārsniedz 5 (piecas) darba dienas vai papildus normatīvajos aktos ir paredzēti veicamo darbu saskaņojumi vai papildus tehniskie noteikumi) konstatētie Darbu defekti nav novēršami 5 (piecu) darba dienu laikā, Puses vienojas par defektu novēršanas termiņu;
39. ja Izpildītājs uzskata, ka nav vainojams defektā, Izpildītājs par to nekavējoties rakstveidā ziņo Pasūtītājam un sniedz pamatojumu. Ja Pasūtītājs tomēr uztur prasību, tad Izpildītājam jāveic defektu novēršanas darbi, nevērtējot remontdarbu dalībnieku vai trešo personu vainu. Izpildītāja atteikšanās gadījumā Pasūtītājs patur sev tiesības defektu novēršanai pieaicināt citu darbu veicēju. Defektu likvidēšanas darbu un eksperta pakalpojumu izmaksas tiek segtas uz vainojamās Puses rēķina.
40. **PUŠU ATBILDĪBA**
41. Ja Izpildītājs savas vainojamas rīcības dēļ kavē Līgumā noteikto Darbu izpildes termiņu, Pasūtītājam ir tiesības piemērot līgumsodu 0,1% (nulle, komats, viens) apmērā no Līguma summas par katru nokavēto dienu, bet ne vairāk kā 10% no kopējās Līguma summas.
42. Ja Pasūtītājs kavē Līgumā noteiktos apmaksas termiņus, Izpildītājam ir tiesības piemērot līgumsodu 0,1% (nulle, komats, viens) apmērā no nokavētās summas par katru nokavēto dienu, bet ne vairāk kā 10 % no nokavētās summas.
43. Pasūtītājam ir tiesības piemērot līgumsodu 10 % no Līguma summas un izmantot savas Līguma 9.4. punktā noteiktās tiesības, ja Izpildītājs:
44. pēc Līguma noslēgšanas atsakās uzsākt Darbus;
45. veic darbības, kuras kavē Darbu uzsākšanu;
46. atsakās turpināt Darbus;
47. Objekta Darbu nodošanas termiņu kavē ilgāk par 10 (desmit) kalendāra dienām;
48. Izpildītājs vairākkārtīgi veic Darbus, neievērojot normatīvo aktu, tehnisko specifikāciju, plānu noteiktās prasības, t.sk., lieto neatbilstošus materiālus
49. Pasūtītājam ir tiesības ieturēt līgumsodu no Izpildītāja pienākošās samaksas par Darbu izpildi.
50. Līguma neizpildes, nekvalitatīvas izpildes vai nesavlaicīgas izpildes gadījumā Puse, kura pie tā vainojama, sedz visus otrai Pusei radušos zaudējumus.
51. **NEPĀRVARAMA VARA**
	1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas rezultātā, kuras darbība sākusies pēc Līguma noslēgšanas un kuru nevarēja iepriekš ne paredzēt, ne novērst. Puses par nepārvaramas varas apstākļiem uzskata dabas stihijas (zemestrīces, plūdus, un tml.), ugunsgrēkus, jebkāda veida karadarbību, terora aktus, blokādes, embargo, streikus (izņemot Pušu darbinieku streikus).
	2. Nepārvaramas varas apstākļu pierādīšanas pienākums gulstas uz to Pusi, kura uz tiem atsaucas.
	3. Pusei, kurai ir iestājušies nepārvaramas varas apstākļi, nekavējoties jāinformē otra Puse par šo apstākļu iestāšanos un izbeigšanos.
	4. Ja nepārvaramas varas apstākļi turpinās ilgāk par 3 (trīs) mēnešiem, jebkurai no Pusēm ir tiesības vienpusēji izbeigt Līgumu pilnībā vai daļā, uz kuru attiecas minētie apstākļi.
	5. Ja Līgums tiek izbeigts Līguma 8.4.punktā noteikto iemeslu dēļ, tad Pusei, kas izbeidz Līgumu, nav pienākums atlīdzināt ar Līguma izbeigšanu un saistību neizpildi radītos zaudējumus.
52. **LĪGUMA IZBEIGŠANA**
53. Līgums stājas spēkā tā parakstīšanas brīdī un ir spēkā līdz Pušu pilnīgai līgumsaistību izpildei.
54. Līgums var tik izbeigts priekšlaicīgi, Pusēm par to vienojoties rakstveidā vai tikai Līgumā noteiktajā kārtībā un gadījumos.
55. Līgumsaistības ir izbeigtas ar līgumslēdzēju Pušu pilnīgu saistību izpildi pēc šī Līguma vai ar dienu, kad līgumslēdzējas puses paraksta attiecīgu Vienošanos un ir pilnībā nokārtotas visas savstarpējās materiālās attiecības pēc šī Līguma.
56. Pasūtītājam ir tiesības ar vienpusēju paziņojumu priekšlaicīgi izbeigt Līgumu, piemērot 7.3. punktā noteikto līgumsodu, ja no Pasūtītāja neatkarīgu iemeslu dēļ Izpildītājs:
57. pēc Līguma noslēgšanas atsakās uzsākt Darbus;
58. veic darbības, kuras kavē Darbu uzsākšanu;
59. atsakās turpināt Darbus;
60. Objekta Darbu nodošanas termiņu kavē ilgāk par 10 (desmit) kalendāra dienām;
61. Izpildītājs vairākkārtīgi veic Darbus, neievērojot normatīvo aktu, tehnisko specifikāciju, plānu noteiktās prasības, t.sk., lieto neatbilstošus materiālus.
62. Pusēm ir tiesības atkāpties no Līguma, ja otra Puse tiek pasludināta par maksātnespējīgu vai bankrotējušu.
63. **CITI NOTEIKUMI**
64. Par Līgumu atbildīgā persona no Pasūtītāja puses ir Pasūtītāja saimniecības nodaļas vadītājs Guntars Rullis, tālr. 20433154, e-pasts: guntars.rullis@rigasveseliba.lv.
65. Pušu kontaktpersonas Līguma izpildes nodrošināšanai, Darbu organizācijas saskaņošanai:
	1. no Pasūtītāja puses - Tehniskā atbalsta dienesta vadītājs Andis Ragovskis, tālr. 26489800, e-pasts: andis.ragovskis@rigasveseliba.lv vai saimniecības nodaļas vadītājs Guntars Rullis, tālr. 20433154, e-pasts: guntars.rullis@rigasveseliba.lv.
	2. no Izpildītāja puses: atbildīgais būvdarbu vadītājs Aldis Sīpols būvprakses sertifikāta Nr. 4-02175, tālr. 29421142, e - pasts: info@klimatkomfort.lv.
66. Visi Līguma grozījumi, labojumi un papildinājumi ir spēkā tikai tad, ja tie noformēti rakstveidā, Pusēm savstarpēji vienojoties. Tie pievienojami Līgumam kā pielikumi un kļūst par Līguma neatņemamu sastāvdaļu.
67. Puses par šī Līguma saistību neizpildi, kā arī savas darbības/bezdarbības rezultātā nodarītajiem zaudējumiem ir atbildīgas Civillikumā noteiktajā kārtībā.
68. Visus strīdus un domstarpības, kas varētu rasties Līguma izpildes laikā, Puses risinās savstarpēju pārrunu ceļā.
69. Strīdi un domstarpības, par kurām nav panākta vienošanās pārrunu ceļā, tiek risināti tiesā Latvijas Republikas normatīvajos aktos noteiktajā kārtībā.
70. Kādam no Līguma noteikumiem zaudējot spēku normatīvo aktu grozījumu gadījumā, Līgums nezaudē spēku tā pārējos punktos, un šajā gadījumā Pušu pienākums ir piemērot Līgumu atbilstoši spēkā esošajiem normatīvajiem aktiem.
71. Līgums tiek noslēgts, ņemot vērā to, ka Izpildītājam ir nepieciešamās licences un atļaujas Līguma izpildei.
72. Ja kādai no Pusēm tiek mainīts juridiskais statuss, nosaukums, bankas rekvizīti vai citi Līgumā minētie rekvizīti, tā nekavējoties rakstiski paziņo par to otrai Pusei.
73. Puses apņemas neizpaust trešajām personām saņemto informāciju, saņemto dokumentu saturu, kas saistītas ar Līguma izpildi.
74. Visas Līgumā paredzētas vienas Puses tiesības rada tai attiecīgu pienākumu otras Puses priekšā un otrādi.
75. Līgums ar pielikumiem sagatavots uz 7 (septiņām) lapām divos eksemplāros, no kuriem viens eksemplārs glabājas pie Izpildītāja un otrs pie Pasūtītāja.
76. **PUŠU REKVIZĪTI**

|  |  |
| --- | --- |
| **Pasūtītājs:****SIA “Rīgas veselības centrs”**Reģ. Nr. 50103807561Adrese: Spulgas iela 24,Rīga, LV-1058Banka: AS “SEB banka” Kods: UNLALV2XKonta Nr.: LV13UNLA0050022263669\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētāja Skaidrīte Vasaraudze\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Elga Zorgevica - Prāma | **Izpildītājs:****SIA “Klimat Komfort”**Reģ. Nr. 40003681085Adrese: Maskavas iela 100Rīga, LV-1003Banka: AS “Swedbanka”Kods: HABALV22Konta Nr.: LV16HABA0551007227102\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes priekšsēdētājs Aigars Lūkins |